CELEX: 62021CB0493
Language: el
Date: 2022-03-01 00:00:00
Title: Υπόθεση C-493/21: Διάταξη του Δικαστηρίου (όγδοο τμήμα) της 1ης Μαρτίου 2022 [αίτηση του Court of Appeal (Ιρλανδία) για την έκδοση προδικαστικής αποφάσεως] — Στο πλαίσιο ποινικής διαδικασίας κινηθείσας κατά του K.M. [Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Κοινή Αλιευτική Πολιτική – Κανονισμός (ΕΚ) 1224/2009 – Σύστημα ελέγχου της τηρήσεως των κανόνων των κοινής αλιευτικής πολιτικής – Άρθρο 89 – Μέτρα για τη διασφάλιση της συμμόρφωσης – Άρθρο 90 – Ποινικές κυρώσεις – Αρχή της αναλογικότητας – Ερμηνεία της αποφάσεως της 11ης Φεβρουαρίου 2021, K. M. (Κυρώσεις που επιβάλλονται στον πλοίαρχο σκάφους) (C-77/20, EU:C:2021:112)]

7.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/5
            
         
      Διάταξη του Δικαστηρίου (όγδοο τμήμα) της 1ης Μαρτίου 2022 [αίτηση του Court of Appeal (Ιρλανδία) για την έκδοση προδικαστικής αποφάσεως] — Στο πλαίσιο ποινικής διαδικασίας κινηθείσας κατά του K.M.
      (Υπόθεση C-493/21) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Κοινή Αλιευτική Πολιτική - Κανονισμός (ΕΚ) 1224/2009 - Σύστημα ελέγχου της τηρήσεως των κανόνων των κοινής αλιευτικής πολιτικής - Άρθρο 89 - Μέτρα για τη διασφάλιση της συμμόρφωσης - Άρθρο 90 - Ποινικές κυρώσεις - Αρχή της αναλογικότητας - Ερμηνεία της αποφάσεως της 11ης Φεβρουαρίου 2021, K. M. (Κυρώσεις που επιβάλλονται στον πλοίαρχο σκάφους) (C-77/20, EU:C:2021:112))
      (2022/C 222/07)
      Γλώσσα διαδικασίας: η αγγλική
      
         Αιτούν δικαστήριο
      
      Court of Appeal
      
         Διάδικοι στην υπόθεση της κύριας δίκης
      
      
         Εκκαλών: K.M.
      
         παριστάμενου του: Director of Public Prosecutions
      
      
         Διατακτικό
      
      Τα άρθρα 89 και 90 του κανονισμού (ΕΚ) 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006, εξεταζόμενα υπό το πρίσμα της αρχής της αναλογικότητας που κατοχυρώνεται στο άρθρο 49, παράγραφος 3, του Χάρτη των Θεμελιωδών Δικαιωμάτων της Ευρωπαϊκής Ένωσης, έχουν την έννοια ότι εναπόκειται στα εθνικά δικαστήρια να εκτιμήσουν, σύμφωνα με τα κριτήρια εκτιμήσεως που παρέσχε το Δικαστήριο με την απόφαση της 11ης Φεβρουαρίου 2021, K. M. (Κυρώσεις που επιβάλλονται στον πλοίαρχο σκάφους) (C-77/20, EU:C:2021:112), εάν, σε σχέση με τη διαπραχθείσα παράβαση, συμπεριλαμβανομένης της σοβαρότητάς της, η υποχρεωτική κατάσχεση όλων των αλιευμάτων και των αλιευτικών εργαλείων που βρέθηκαν επί του οικείου σκάφους τελεί σε αναλογία προς την επίτευξη του θεμιτού σκοπού που επιδιώκεται με την απαγόρευση του εξοπλισμού κατάταξης που προβλέπεται στο άρθρο 32, παράγραφος 1, του κανονισμού 850/98 (ΕΚ) 850/98 του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών, όπως τροποποιήθηκε από τον κανονισμό (ΕΕ) 227/2013 του Ευρωπαϊκού Κοινοβουλίου και του Συμβουλίου, της 13ης Μαρτίου 2013, και να εξετάσει, κατά περίπτωση, την ανάγκη προσαρμογής, τροποποίησης ή μετριασμού του πεδίου εφαρμογής της απόφασης για την κατάσχεση αλιευμάτων και αλιευτικών εργαλείων.
      
         (1)  ΕΕ C 401 της 4.10.2021.